Side

Side es ön kleen Stadt en d Türkei. Sö litt tösche Antalya un Alanya an d türkische Riviera em Landkreis Manavgat un jehüüd domet zo d Provinz Antalya. 

 Jätt va vreuer 
Ruine zeeje, dat Side ad öm d 3500 Joohr alt es. Damols woch öt ön bekannde Hafestadt en d Regiun Pamphilie. Us di Zitt send noch au Reste va Bouwerke övverich blevve.

Side, op ön Halvinsel jelääje, had önö op d Spetz liijende Hafe, dä övver völl Joohre jenotzd woode es, spiir ävver vorland woch. Sand us öt Meddelmeer had häm bo janz zojeworpe. Mo had usjerechnet, dat d ischde Lüüh öm öt Joohr 1400 vöör Christi Jeburt ä Side akoome. Wä hüü no Side kütt, dä vängd önö Hoof Ruine, d meetzde us d Joohre 200 bes 300 no Christi Jeburt, als d Römer sich di Jäjend onger dr Nahl jeresse hodde. Ävver och us d Zitt dono, als Side Beschofssetz woch, send Reste z see. Völl us d au Zitt wood em 12. Jahrhondöt dörch ö Erdebebe kapott jemaad.
Dat Mensche en d drü Jejend övverlääve kutte, vordanke sö önö Kanal, dä Wasser us dr Floss Manavgat no Side braad. Stöcker va dä Kanal send hüü noch z vänge.

 Side en d Neuzitt 
miniatur|left|Side en os Zitt
Em Joohr 1895 koome us Kreta Flüchtlinge op d Halvinsel a un bouwde ö paar Hüüser, öt Dörp Selimiye, op dat ald Side. Sö bleete do, un öt entstäng Side, wi öt hüü z Dach bekannd es. Em Joohr 1947 vonge ä Side Usjraavunge a, un dobeij stosse sö op Ruine, no di och hü noch jejraave weed. 1966 stald d UNESCO Side onger Schotz.
1970 wood Side ön Touristestadt un önö Badeocht. Us di ald Zitt send net mi völl Deeler övverich blevve. Dozo jehüüre dr Apollotempel, ö römisch Theater, öt Nymphaeum, d Agora, d Staatsagora, d Therme, dr Artemistempel un dr Mentempel.

 Jätt z lääse 

Side un Manavgat

Saachjrupp:Stadt en Asie